Përplasjet Pelosi-Trump dhe fushata për zgjedhjet e nëntorit
Cila pritet të jetë strategjia e demokratëve pas dështimit për të larguar nga detyra zotin Trump? Duket se kryetarja e Dhomës së Përfaqësuesve Nancy Pelosi do të vazhdojë ta kritikojë zotin Trump pavarësisht rreziqeve politike në një vit zgjedhor.  
Përpjekja e Demokratëve të Dhomës së Përfaqësuesve për të shkarkuar Presidentin Donald Trump nga detyra me akuzat për abuzim të pushtetit dhe pengimit të Kongresit dështoi në Senat në fillim të këtij muaji dhe presidenti tani është më popullor se kurrë më parë. Por kjo nuk e ka ndalur kryetaren e Dhomës së Përfaqësuesve Nancy Pelosi të vazhdojë ta kritikojë Presidentin Trump për ato që ajo thotë se janë një "manifest i të pavërtetave". Korrespondentja e Kongresit të Zërit të Amerikës, Katherine Gypson njofton mbi atë se çfarë pritet të ndodhë në marrëdhëniet mes Shtëpisë së Bardhë dhe Kongresit. Për më shumë se tre vjet, disa në Kongres besuan se asnjë politikan nuk do të ballafaqohej me Presidentin Trump më me shkathtësi sesa Kryetarja e Dhomës së Përfaqësuesve Nancy Pelosi. Por pasi nuk arriti ta shkarkonte presidentin nga detyra, ajo përballet me një vendim për hapat e ardhshëm ndërsa partia e saj po përpiqet ta mposhtë atë në zgjedhjet e nëntorit. thotë senatori Mitch McConnell, udhëheqës i shumicës republikane në Senat. Ajo mund të vazhdojë kundërshtimin e saj publik ndaj presidentit, ashtu siç bëri pas fjalimit të Presidentit drejtuar vendit, kur ajo i grisi fletët e fjalimit të Presidentit. thotë Heather Hurlburt nga Fondacioni Amerika e Re. Kjo qasje do të shkaktojë reagim të fortë nga republikanët dhe gjithashtu mund të jetë jopopullor me votuesit në një vit zgjedhor. thotë Matt Dallek nga Universiteti Goerge Washington. Edhe nëse nuk mund të ngrejnë akuzat për shkarkim përsëri, ligjvënësit janë zotuar se do të vazhdojnë hetimet ndaj presidentit. thotë ligjvënësi demokrat Jerry Nadler. Një seri vendimesh në pritje të gjykatës për aleatët e Presidentit Trump si këshilltari i fushatës Roger Stone ka të ngjarë të mbajnë tensionet politike të larta. thotë Kryetarja e Dhomës së Përfsqësuesve, Nancy Pelosi. Republikanët nuk duken të prirur të kritikojnë Presidentin në një vit zgjedhor, dhe ata nuk do t'i ndihmojnë iniciativat politike të demokratëve në Senatin e kontrolluar nga Mitch McConnell. Kjo e lë zonjën Pelosi me një mundësi: përballjen me Presidentin Trump pavarësisht rreziqeve politike.